Кыргыз Республикасынын билим берүү жана илим министрлиги

 Ош Мамлекеттик университети

 Чыгыш таануу жана тарых факультети

“БЕКИТЕМИН”

Чыгыш таануу жана тарых факультетинин деканы

\_\_\_\_\_\_\_\_\_\_\_\_\_т.и.к., доцент Арстанов С.А.

2020-ж. “\_\_ ” \_\_\_\_\_\_\_, Протокол №\_\_\_

Социалдык-экономикалык билим берүү багытынын (тарых профили) бакалавр

программасында өтүлүүчү кесиптик-профилдик практикасынын

 **ПРОГРАММАСЫ**

 Ош-2020

Кесиптик-профилдик практиканын программасы Чыгыш таануу жана тарых факультетинин Жалпы тарых жана ТОУ каферасынын кеңешинин чечими менен бекитилди.

Протокол №6

 Түзүүчүлөр:

 т.и.к., профессор Кадыров Т.Д.

 т.и.к., доцент Жумашова Г.С.

 окутуучу, Рыскулова К.Р.

 Бул программа КРнын “Билим берүү жөнүндөгү” мыйзамынын, жогорку профессионалык билим берүүнүн социалдык-экономикалык билим берүү багыты (тарых профили) боюнча бакалавр баскычындагы адистерди даярдоо программасынын мамлекеттик стандартынын жана ОшМУнун “Практикаларды өткөрүүнүн тартиби жөнүндөгү жобосунун” негизинде иштелип чыкты.

 1.**Жалпы жоболор**

1.1. Педагогикалык практика боюнча Жобо (мындан кийин Жобо) Ош МУнун педагогикалык адистиктердеги студенттеринин практикасын уюштуруунун жана ишке ашыруунун жолдорун, формаларын, укуктарын, милдеттерин аныктайт.

1.2. Жобо КРнын “Билим берүү жөнүндөгү, “ Мугалимдин статусу жөнүндөгү” мыйзамдарынын, КРнын “ Эмгек Кодексинин ” (2014-ж.), КРнын жогорку кесиптик билим берүүнүн мамлекеттик билим берүүчүлүк стандартынын (2015-ж.), Ош Мунун Уставынын, Ош МУнун 2019-2024-жылдары өнүктүрүү КОНЦЕПЦИЯСЫНЫН ( 2019-ж.), Ош МУнун бакалавр окуу формасындагы студенттердин педагогикалык практикасынын программасынын (2015-ж.), Ош МУнун №6, №22-бюллетендеринин негизинде иштелип чыкты.

1.3. Педагогикалык практика жогорку педагогикалык билим берүүнүн негизги билим берүүчүлүк программасынын бир бөлүгү катары эсептелинет. Практиканын максаты, милдеттери, көлөмү КРнын жогорку кесиптик билим берүүнүн мамлекеттик стандартында жана Ош МУнун бакалавр формасындагы студенттердин педагогикалык практикасынын программасында аныкталып көрсөтүлгөн.

1.4. Педагогикалык практика өлкөнүн түрдүү типтеги жалпы орто билим берүү жана спецификасына карата мектепке чейинки билим берүү мекемелеринде өткөрүлөт.

1.5. Жогорку кесиптик билим берүүнүн мамлекеттик стандартынын негизинде педагогикалык практиканын төмөндөгүдөй структурасы көрсөтүлгөн: адаптациялык- педагогикалык (3 кредит), кесиптик-базалык (9 кредит), кесиптик-профилдик (16 кредит).

**2.Практиканын максаты, милдеттери жана мазмуну**

Педагогикалык практика жогорку квалификациядагы мугалим адистерди даярдоо процессинде негизги орунду ээлейт. Компетенттүү адистерди даярдап чыгуу бүгүнкү күндө коом тарабынан жогорку окуу жайларынын алдына коюлган талаптардан болуп калды. Өзүнүн тандаган кесибин жан дүйнөсү менен сүйгөн, билимдүү жана практикалык ык, машыгууга ээ болгон адистер гана мезгилдин талаптарына жооп бере ала тургандыгын турмуш өзү көрсөтүп турат. Мына ушундай адистерди даярдап чыгууда педагогикалык практиканын ролуна, анын уюштурулушуна жана бийик деңгээлде өтүлүшүнө өкмөт, министрлик тарабынан көңүл бурулуп, урунтуу иштер жүргүзүлүп жатат. 2015-жылы КРда иштелип чыккан мамлекеттик билим берүү стандартында адистерди даярдоодо педагогикалык практикалардын ролуна өзгөчө басым жасалып, практиканын үч түрү окуу пландарына киргизилген. 2-курста адаптациялык-педагогикалык практика окуу планына 3 кредиттик б.а. 90 сааттык көлөмдө, 3-курста кесиптик- базалык (9кредит, б.а. 270 саат), 4-курста кесиптик- профилдик (16 кредиттик, 480 саат) практикалар пландаштырылган. Билим берүү стандартында кээ бир адистиктер боюнча өзгөчөлүгүнө жараша студенттин практикалык ык,машыгуусун калыптандыруу максатында практиканын түрлөрү пландаштрылышы көрсөтүлгөн.

**Педагогикалык практиканын жалпы максаты**-болочок мугалимдин окуу жайында теориялык жактан алган кесиптик жана адистик билимдерин практикада бышыктоо жана анын кесиптик-педагогикалык багытын калыптандыруу.

**Педагогикалык практикалардын функциялары:** педагогикалык практика адаптациялык, билим берүүчүлүк, тарбиялык, өнүктүрүүчүлүк, диагностикалык функцияларды аткарат.

**Адаптациялык функцияда** – студент жалпы билим берүүчү мекеме менен гана таанышпастан, балдарга жана педагогикалык процесстин ритмине көнө баштайт, мектеп ичиндеги мамиле менен байланыштар системасын түшүнөт. Ал педагогикалык коллектив менен мамиле түзүп, педагогикалык иш-аракеттин кубанычы менен бардык кыйынчылыгына өз көзү менен күбө болот.

**Билим берүүчүлүк функцияда** – негизи педагогикалык билим менен ыкмаларды иштеп чыгуу, идеялык элестетүүлөрдүн реалдуу системага багыт алууга жана болочок мугалимдин көз карашын педагогикалык аңсезимге калыптандырган процесс жүрөт.

**Тарбиялоочу функцияда** – эгерде студент өз ишин мыкты билген, кесибинин устаты болгон усулчунун, мектеп мугалиминин жетекчилиги астында иштей турган болсо анын ишинин сапаты, жыйынтыгы сыяктуу эле жекече инсандык мүнөз түптөлөт. Мектептеги жалпы атмосфера практика менен студенттерге болгон мамиле, практика жетекчилигинин стили, экинчи тараптан мектептин педагогикалык кадрлары чоң роль ойнойт.

**Өнүктүрүүчү функцияда** – студент практиканын жүрүшүндө инсан катары дараметин өстүрөт. Ал жеке эле жашоо-турмуштук тажрыйба топтоо менен сергек жашоого багыт албастан, мугалим катары ой жүгүртүп, анын ишке болгон жоопкерчилиги да өсөт.

 **Диагностикалык функцияда** – студент практика учурунда балдар, окуучулар, устат, жетекчилик, ата-энелер менен маектешүүдөгү өзүнүн эмоционалдуу абалына баа бере алат. Чыныгы педагогикалык иш-аракеттин жүрүшүндө болочок педагог мугалимдик кесиптин маңыз-мазмуну менен таанышып, өзүнүн кесиптик дараметин аңдап биле алат.

**Кесиптик-профилдик (тереңдетилген педагогикалык) практика 4-курс**

Кесиптик-профилдик (педагогикалык) практика экинчи жана үчүнчү курстардагы практикалардын логикалык жыйынтыктоочу этабы катары эсептелинет. Практика студенттердин окуу жайында алган кесиптик жана адистик билимдерин жана адаптациялыкпедагогикалык, кесиптик-базалык практикаларында өздөштүргөн теориялык, практикалык ык, машыгууларын бышыктоо үчүн багытталган. Практикада студент башталгыч жана жогорку класстарда мугалим катары окуу-тарбиялык иштерди жүргүзөт.

**Кесиптик –профилдик педагогиканын максаты**

Студенттерде өздөштүрүлгөн универсалдык жана кесиптик компетенцияларды бышыктоо жана алардын билим берүү мекемесинде окуу-тарбия процессин өз алдынча жүзөгө ашыруусун камсыздоо, о.э. тандап алган багытына жана профилине ылайык илимий-изилдөө иштерин алып баруу билгичтиктерине ээ кылуу.

**Кесиптик-профилдик практиканын милдеттери**

1. Класстагы педагогикалык процесстин деңгээлин, жүрүшүн баалоо.

 2. Педагогикалык процесстин окуп үйрөнүүдө психологиялык-педагогикалык методикалардын комплексин колдонуу.

3. Кесиптик педагогикалык компетенцияларды предметтик мугалим жана класс жетекчисинин функцияларын аткаруу үчүн керек болгон билим, ык машыгууларды бышыктоо.

4. Кесиптик-инсандык жактан өзүн-өзү өнүктүрүүгө багытталган программанын планын ишке ашыруу

**3.Практиканы уюштуруу**

Кесиптик-профилдик практика төрт жумалык (бир ай) тартипте уюштурулат. Кесиптик-профилдик практика жогорку профессионалдык билим берүүнүн мамлекеттик стандартынын талаптарына ылайык уюштурулат жана болочок адистерди даярдоо программасын үзгүлтүккө учуратпай өткөрүлөт.

Кесиптик-профилдик практикасы жогорку квалификациялуу адистерди даярдоо процессинин ажырагыс бөлүгү болуп эсептелет жана студенттер окуучулар менен жакындан иштөө ыкмаларын үйрөнүүнү максат кылат.

Кесиптик-профилдик практикасын өтүү бакалавр академиялык даражасына ээ болуучу студенттердин окуу планындагы теориялык дисциплиналар сыяктуу эле милдеттүү болуп саналат. Кесиптик-профилдик практикага жөнөтүү алдында факультетте багыт берүүчү конференцияны өткөрүү жана адаптациялык-педагогикалык практиканын мазмуну, милдеттери менен тааныштыруу. Мектептерге алып баруу; мектеп админстрациясы менен пикир алмашуу; алардын функционалдык милдеттери менен таанышуу. Класстарга бөлүштүрүү.

Практиканы өтүү учурунда студент мектептин окутуучуларынын алдыңкы иш тажрыйбаларын үйрөнүүгө жана кабыл алууга кызыкдар болуусу шарт.Студенттерди жогорку деңгээде даярдоодо талапка ылайык профессионалдык ишмердүүлүктү калыптандыргандыктан, окуу процессинин бири болуп саналат.

**Кесиптик-профилдик (педагогикалык) практиканын мазмуну**

Иштерди алып баруу:

- мамлекеттик жаңы стандарттарды колдонуу;

- компетенциялардын ыраатуулугун туура пайдалана билүү;

 - окуу пландарын (окуу планы, окуу программасы, предметтик мугалимдин календардык, тематикалык жана сабактын планы) түзүү боюнча;

- сабактын план-конспектисин, класстык сааттын жана ата-энелер чогулушунун пландарын түзүү;

- предмети боюнча окуу кабинетинде (окутуунун техникалык каражаттары, таблицалар, көргөзмө куралдар, таркатуучу дидактикалык материалдар, интерактивдүү доскалар ж.б.) иш жүргүзүү;

 - педагогикалык процессти түрдүү формаларда ( сабак, семинар, лабораториялык, практикалык сабактар, тегерек стол, экскурсия, факультативдик, кружоктор ж.б.) жүргүзүү;

- предмет боюнча класстан сырткаркы иштерди алып баруу;

- окуучулардын жекелик жана жаш курактык өзгөчөлүктөрүн эске алуу;

- класс жетекчисинин тарбиялык иштерин жүргүзүү;

- бүтүндөй педагогикалык процессинде билим берүүнүн заманбап технологияларын колдонуу;

 Катышуу- предметтик мугалимдин өткөрө турган сабактарына дидактикалык материалдарды даярдоого;

- түрдүү типтеги сабактардын пландарын түзүүгө;

 - сабак жана тарбиялык иштердин календардык-тематикалык пландарын түзүүгө;

- КТПда көрсөтүлгөн сабактардын түрдүү типтерин өткөрүүгө;

 - Окуу предмети боюнча сабактан тышкаркы таанып билүүчүлүк иштерди өткөрүүгө;

- Класстык сааттарды даярдоого жана өткөрүүгө;

 - Окуучуларга окуу материалдарын өздөштүрүүгө жардам берүүгө;

 Ишке ашыруу - активдүү практикалык иш-аракеттерди (сабактар, класстык сааттар, тарбиялык ишчаралар ж.б.).

 - жалпы класска жана жеке окуучуга педагогикалык-психологиялык мүнөздөмөлөрдү жазууну.

 - кесиптик өзүн-өзү тарбиялоонун жана өнүктүрүүнүн программасын реализацияноону.

 - сабакка жана башка иш-чараларга анализ жүргүзүүнү;

 - окуучулардын жетишүүсү, катышуусу жана мониторинг боюнча отчетторду түзүүнү.

-мектеп документациясы (журналдар, өздүк делолор, күндөлүктөр ж.б.) менен иштөөнү

**4. Практикага жетекчилик кылуу**

Студенттердин Кесиптик-профилдик практикасына “Жалпы тарых жана ТОУ” кафедрасынын окутуучулары жетекчи боло алат.

Студенттердин адаптациялык-педагогикалык практикасында таанып билүүчүлүк ишмердүүлүгүн активдештирип, окутуунун заманбап, илимий жактан негизделген технологиялары аркылуу билим берүү процессин окуучулардын жетишкендиктерине, керектөөлөрүнө ылайык пландаштыруу жана ишке ашырууга, өзүнүн оозеки жана жазма кебин мамлекеттик жана расмий тилдерде логикалык жактан так, түшүнүктүү, аргументи менен түзүү жөндөмүн үйрөтөт.

Студент –практиканттын иштерин баалайт жана анализдейт.

Студенттердин адаптациялык-педагогикалык практикасынын отчеттук документтерин баалап жана анализдеп кабыл алат.

Студенттердин толук кандуу практикалык жана теориялык жактан калыптанышына суну пикирлерин айтып, өз салымын кошот.

Практиканын жүрүшүндө студент өз милдетин аткарбаса, мектеп дисциплинасын одоно бузуулар болгон болсо өз мөөнөтүндө кафедра башчыга кабарлайт.

 **5.Студент-практиканттардын укуктары жана милдеттери**

**Практиканттын милдеттери:**

• практиканын программасында көрсөтүлгөн жана кафедра тарабынан берилген тапшырмаларды өз убагында толугу менен аткаруу;

• системалык түрдө педагогикалык практиканын күндөлүгүн толтуруу ишин алып баруу, анын негизинде практика бүткөндөн кийин отчет даярдоо; студент практика мезгилинде аткарган жумушу жана анын сапаты боюнча мектептин мугалими сыяктуу эле жооп берүү;

• практика учурунда мектепте күн сайын 6 саат болуп, өзүнө тиешелүүиштерди аткаруу; мектеп жетекчисинин көрсөтмөлөрүн аткаруу, мектептин ички тартибине баш ийүү;

• практика аягында тиешелүү иш кагаздарын даярдап, атайын түзүлгөн комиссиянын алдында отчет берүү; комиссиянын курамына практика жетекчиси, деканаттын өкүлү жана адистиги туура келген кафедранын мугалими кирет;

• санитардык, техникалык, коопсуздук эрежелерди окуп үйрөнүүгө жана аларды сактоого; • практика аягында 10 күн ичинде группа жетекчисине тиешелүү отчеттук документацияларды тапшыруу;

**Укуктары:**

• Практика мезгилинде пайда болгон бардык суроолор боюнча ректоратка, деканатка, практика жетекчилерине жана мектеп администрациясына кайрылууга;

• мектептеги окуу-усулдук каражаттарды практика учурунда максатка ылайык колдонууга;

• тажрыйбалуу мугалимдердин сабактарына катышууга;

• окутуунун жана тарбиялоонун усул-ыкмаларын эркин тандоого жана колдонууга;

• усулчу окутуучулардын, предмет боюнча мугалимдерден зарыл болгон усулдук жардамдарды алууга;

• өзүнүн демилгеси менен окуучулардын арасында окуткан предмети же тарбия маселелери боюнча иш чараларды өткөрүүгө;

• эгерде студент жүйөлүү себептер менен практиканы өтө албай калса, ал сабактан сырткаркы мезгилде (ошол сессиянын ичинде) практиканы окуу жайдын буйругунун негизинде узартып өтө алууга.

• Студент практиканы окуу жайдын буйругунда көрсөтүлгөн мектепте өтөт. Башка мектепке ректордун буйругунун негизинде гана которула алат.

Өз алдынча башка мектепте практиканы өтүүгө уруксат берилбейт.

**6.Практиканы методикалык жактан камсыздоо**

Кесиптик-профилдик практиканы методикалык жактан камсыздоодо негизинен төмөнкүлөр тиешелүү болуп саналат:

* практиканын программасы;
* **практиканын жекече планы**
* практиканы өткөрүү үчүн методикалык колдонмо;

Кесиптик-профилдик практиканы өткөрүүдө негизги документ болуп практиканын программасы эсептелет жана өз ичине төмөлүлөрдү камтып турат:

* кесиптик-профилдик практиканын жалпы жобосу;
* **жогорку билимдүү адистерди даярдоо системасындагы**  адаптациялык-педагогикалык практиканын орду жана ролу;
* кесиптик-профилдик практиканын максаты жана тапырмалыры;
* кесиптик-профилдик практиканын мазмуну жана структурасы;
* сдуденттердин жалпы жана жекече тапшырмаларын аткаруу мөөнөтү.

Кесиптик-профилдик практиканын программасын иштеп чыгууда негизинен төмөнкү талаптар эске алынды:

* келечектеги адистин профессионалдык ишмердүүлүгүн жана негизги зарыл болгон компетенцияларын калыптандырууда маанилүүлүгү;
* студенттердин профессионалдык даярдыгынын талапка ылайык өсүү деңгээлиндеги практиканын орду;
* студенттин теориялык окутуу процессинеги бардык алган билимдерин, ыкмаларын мектепте өз көзү менен көрүп, өз ишмердүүлүгүндө кенен ар тараптуу пайалануусу;

**Практиканттарды баалоодо төмөндөгүдөй критерийлер эске алынат:**

практиканын программасындагы иш чаралардын аткарылыш деңгээли;

 - студенттин кесиптик –педагогикалык ык, машыгууларынын калыптаныш деңгээли;

 - өзүнүн практикалык ишмердүүлүгүн, анын максатын, милдеттерин, мазмунун жана методдордун ишке ашышын теориялык жана практикалык түшүнүүсүнүн, колдонулуусунун деңгээли;

- болочок мугалимдин кесиптик багытынын, мугалимдикке кызыгуусунун, активдүүлүгүнүн, чыгармачылыгынын, окуучуларга болгон мамилесинин деңгээли;

 - жалпы жана кесиптик маданиятынын калыптанышы;

- методисттердин, мектеп жетекчилигинин, мугалимдердин тапшырмаларын өз убагында аткаруу деңгээли;

- практикага катышуу деңгээли;

Кесиптик-профилдик практиканы өткөн студент практика жетекчисине төмөнкү документтерди тапырууга милдеттүү:

Кесиптик-профилдик практиканы өткөн студент практика жетекчисине төмөнкү документтерди тапшырууга милдеттүү:

* кесиптик-профилдик практикасын өткөндүгү жөнүнө отчет;

Отчетто төмөнкүлөр камтылуусу зарыл.

* кесиптик-профилдик практикасын өткөн мекеме;
* Практиканын мөөнөтү жана түрү;
* Практика учурунда практикант тарабынан аткарылган иштер жөнүндө так жана толук маалымат;

-Практика учурунда кезиккен кыйынчылыктар жана профессионалдык багытта кызыгууну жараткан фактылар;

-Отчет жазылган айы, күнү жана отчет тапшыруучунун колу;

- Практика боюнча талапка ылайык жазылган күндөлүгү.

**Практиканын жүрүшүндө студент-практиканттар төмөндөгүдөй кесиптик ыктарды бекемдөөгө жана өнүктүрүүгө тийиш:**

* сабактын планын жана календардык, тематикалык план түзүү, класстан тышкары тарбиялык иштерди пландаштыруу;
* кесиптик маселелерди чечүү үчүн психологиялык-педагогикалык компетенттүүлүктөрдү колдонуу жана кесиптик ишмердүүлүгүндө педагогикалык изилдөөлөрдүн жыйынтыктарын колдонуу жөндөмдүүлүгүн артыруу;
* методикалык көйгөйлөрдү чечүүнүн ыкмаларын (окутуунун моделдерин, методдорун, технологияларын жана жолдорун) жана окутуу сапатын баалоонун технологияларын колдонууну өнүктүрүү;
* окутуунун интерактивдүү методдорун жана формаларын колдонуу аркылуу педагогикалык ишмердүүлүгүн жүргүзүү жөндөмдүүлүгүн;
* маалыматты алуунун, сактоонун жана кайра иштеп чыгуунун негизги методдорун, ыкмаларын жана каражаттарын, компьютер менен иштөө көндүмдөрүнө ээ болууга тийиш;
* ой жүгүртүүсүн өстүрүү, оозеки жана жазуу речинин маданиятына жетишүү;
* дидактикалык материалдарды жана көргөзмө куралдарды даярдоону үйрөнүү;
* класстан тышкары тарбиялык иштерди ар түрдүү формаларда уюштуруу;
* коомдук жана өндүрүштүк эмгекти уюштуруу;
* окуучулар, мугалимдер, ата-энелер менен педагогикалык карым катнашта болуу;
* мектеп документтери менен таанышуу ( клаас журналы, окуучулардын күндөлүгү, дептерлерди текшерүү) ж.б.
* Балдар жашаган жерлерде тарбиялоо ишетерди уюштуруунун методдорун жана формаларын үйрөнүү;
* Мектептеги тажрыйбалуу мугалимдердин алдыңкы иш тажрыйбаларын үйрөнүү;

**Практика мезгилинде өткөрүлүүчү класстан тышкаркы иштер:**

* Класстан тышкаркы иштер мектептеги окуу тарбиялоо иштеринин составдык бөлүгү жана ал сабак менен тыгыз байланыштаг жараян болуп эсептелет.
* Класстан тышкаркы иштерди уюштуруунун негизги максатыңокуучулардын чыгармачылыгын, өз алдычалуулугун, акыл ишмердүүлүктөрүн, активдүүлүгүн, таанып билүү жөндөмдүүлүктөрүн көрсөтүү;
* Класстан тышкаркы иштерди уюштуруу жана өткөрүү, окуучулардын окуугс болгон кызыгууларын арттыруудагы, билимдерин системалаштырууга, байкоо жөндөмдүүлүктөрүн арттырууга, атаңмекенди сүйүүгө, достукка тарбиялоого тийиш.
* Класстан тышкары иштер окуучуларды адептүүлүккө, эмгекти сүйүүгө, жаратылышты коргоо жана чыныгы адамдык касиеттерди калыптандырууга багытталуусу талапка ылайык.

**Сабакка анализ берүүнүн болжолдуу схемасы**

* Сабактын темасы
* Журнал боюнча окуучулардын саны\_\_\_\_\_\_\_\_\_\_\_\_\_
* Сабакка катышкандар\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Кечиккен окуучулар\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Мугалимде практикалык сабактын план конспектиси барбы\_\_\_\_\_\_
* Сабактын максаты, берилген сабактын сабактардын системасындагы орду: сабактын тиби, мурдагы жана кийинки сабактар менен байланышы, сабак тиби менен дал келиши, анын айрым бөлүктөрүнүн ыраттуулугу жана өз ара байланышы, сабакта убакыттын бөлүштүрүлүшүнүн максатка ылайыктуулугу.
* Сабактын жабдылышы, Сабакта колдонулган дидактикалык материалдардын аталыштары, техникалык каражаттар, алардын сабактын кандай этабында жана кандай максатта колдонду, кандай натыйжа берди жана ийгиликтүүлүгү менен кемчиликтери.
* Сабактын жүрүшү, тапшырманын текшерилиши (оозеки, суроо жооп, тест). Өтүлгөн материалдардын жыйынтыкталышы.
* Жаңы материалды түшүндүрүү:
* а) Программанын талабына дал келиши
* б) Мугалимдин материалды түшүндүрүүдө илимий тууралуулугу
* в) Сабакта терминдердин туура, так аталышы чечмелениши
* г) Билим берүүчүлүк маселелердин коюлушу
* д) Дискуссиялык суроолор, проблемалардын туура коюлушу
* ж) Өтүлгөн материалдын практика менен байланышы жана прктикалык мааниси
* з) Окутууда кандай усулдар колдонулду
* к) Өз алдынча жана прктикалык иштердин уюштурулушу, жыйынтыкталышы.
* Үй тапшырма, тапшырма кандай мазмунда берилди, тапшырманын аткаруунун жолдору жөнүндө мугалимдин көрсөтмө бериши, көлөмү боюнча азбы же көппү, мазмуну боюнча оорбу же жеңилби.
* Сабактын натыйжасы, сабак учурунда жооп берген окуучулардын билиминин сапаты, билимдерди канааттандыраарлык эмес, канаатандыраарлык, жогорку деңгээлде.
* Тыянактар жана сунуштар.

**Кесиптик-профилдик практиканы өтөө менен студенттер төмөндөгүдөй компетенцияларга ээ болот.**

|  |
| --- |
| **Компетенциялар** |
| **ЖК-2** – билим берүү жараянын муктаждыктарга, окуучулардын заманбап, окутуу технологияларындагы илимий негизделген жетишкендиктерине ылайык пландоого жана ишке ашырууга жөндөмдүү;  **ИК**-**4** – педагогикалык жараяндын бардык субөектеринде жеке инсандар ортосундагы позитивдүү жана конструктивдүү мамилелерди уюуштурууга катыша алат, башкаруучулук чечимдерди кабыл алууга жөндөмдүү; **КК-2** – методикалык проблемаларды (моделдер, методдор, окутуунун технологиялары жана ыкмалары) чечүүнүн ыкмаларына ээ жана окутуунун сапатын баалоонун технологияларын колдонууга жөндөмдүү; **КК-5** – билим берүү программаларын, аларга дидактикалык материалдарды өз алдынча тандай алат жана аларды адаптациялашкандан соң, окуу процессинде педагогикалык рефлексиянын негизинде колдоно билет;**ЖК-3** – окуутуунун натыйжаларын алдын ала (илимий негизде) билүүгө, математикалык, табигый, социалдык-гуманитардык илимдердин негизги жоболорун колдонуу менен окуудагы жетишкендиктерди баалоого жана мониторинг жүргүзүүгө жөндөмдүү;**ИК**-**3** –социалдык баарлашуу деңгээлинде кайсы бир чет тилинде сүйлөй алат;**КК-6** – окуу планына ылайык, программанын бөлүмдөрүнүн жана темалардын өзгөчөлүктөрүн эске алуу менен предмет боюнча сабакты пландаштырууга жөндөмдүү;**ЖК-5** – маалыматтарды кабыл алууга, жыйынтыктоого жана талдоого, алдыга максат коюуга жана ага жетүүнүн жолдорун табууга жөндөмдүү; **ИК-1** – маалымат алуунун, сактоонун жана талдоонун негизги методдорун, ыкмаларын жана каражаттарын билет, компьютер менен иштей алат; |
| **ЖК-6** –билим алууга, алган билимин тынымсыз өнүктүрүүгө жөндөмдүү. **СИМК-4** – өзүнүн артыкчылыктарына жана кемчиликтерине сын көз менен карап, артыкчылыктарын өнүктүрүүнүн жана кемчиликтерин жоюунун каражаттарын, жолдорун таба билет; **КК-1** – психологиялык-педагогикалык компетенттүүлүктөрдү кесиптик милдеттерди чечүүдө колдонууга даяр жана педагогикалык изилдөөлөрдүн натыйжаларын кесиптик ишмердигинде пайдаланууга жөндөмдүү; **КК-7** – жүргүзүлгөн профессионалдык рефлексиянын негизинде өзүн-өзү өнүктүрүү багытында милдеттерди коң билет; |

**Колдонулган адабияттар:**

*1.* КРнын “Билим берүү жөнүндөгү” Мыйзамы, Б-2003.

2. КРнын “Мугалимдин статусу жөнүндөгү” Мыйзамы. Б-2001.

*3.* Сборник государственных образовательных стандартов высшего профессионального образования Часть 3 Б. 2003.

4. Сборник нормативно-правовых актов в области образования Кыргызской Республики Сост.: Б.Х. Кубаев, Ш.Ж. Джусенбаев, К.Д. Добаев и др.: Вып. 1 –Б.: Просвещение, 2004г.

5. Сборник нормативно-правовых актов в области образования Кыргызской Республики Сост.: Б.Х. Кубаев, Ш.Ж. Джусенбаев, К.Д. Добаев и др.: Вып.2 –Б.: Просвещение, 2004г.

6. Жогорку кесиптик билим берүү боюнча мамлекеттик билим берүүчүлүк стандарты 550000-педагогикалык багыт. Б.2015. (Министрликтин 15-сентябрь 2015-ж. №11791 буйругу менен бекилген).

7. Инструкция по педагогической практике студентов государственных университетов Бюллетень №8 Министерства высшего и среднего специального образования СССР, 1986

8. Ош мамлекеттик университетинин Уставы. Ош-2004

9. Ош мамлекеттик университетин 2019-2024- жылдары өнүктүрүү КОНЦЕПЦИЯСЫ -2019 ж.

10. Ош мамлекеттик университетинин №6 -бюллетени. Ош-2011

11. Ош мамлекеттик университетинин студенттеринин педагогикалык практикаларын өткөрүү боюнча ЖОБО- 2013-ж.

12. Бакалавр окуу формасындагы студенттердин педагогикалык (адаптациялык-педагогикалык, кесиптик-базалык, кесиптик-профилдик) практиканын программасы. Ош. 2015.

Ош мамлекеттик университетинин №22-бюллетени.